**Aprobat,**

**Director Executiv**

Andreia-Ligia Moraru

**REGULAMENT-CADRU**

**de organizare şi funcţionare de servicii medicale:**

**„Cabinet Medical”**

**Art. 1** Cabinetul medical a fost înființat prin HCL nr. 281 din 28 iulie 2022 pentru acordarea unor servicii sociale, servicii socio-medicale și servicii medicale, fără personalitate juridică, în cadrul Direcției de Asistență Socială Târgu Mureș, prevăzute în cadrul proiectului „Abordare integrată a sărăciei și excluziunii sociale în beneficiul comunităților marginalizate din Municipiul Târgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, fără personalitate juridică, în subordinea Direcției de Asistență Socială Târgu Mureș.

**Art. 2** Cabinetul medical este o unitate sanitară care asigură asistență medicală de specialitate, preventivă, curativă și de recuperare ambulatoriu, pentru comunitatea marginalizată municipiului Târgu Mureș, și funcționează în conformitate cu legislația în vigoare în baza Autorizației sanitare de funcționare nr. 673/19.04.2023.

**Art. 3** Cheltuielile pentru activitatea desfășurate în cadrul serviciului medical „Cabinet Medical”, în îndeplinirea atribuțiilor ce îi revin, se finanțează din bugetul local al Municipiului Târgu Mureș cu respectarea dispozițiilor legale.

**Art. 4** Beneficiarii serviciului medical „Cabinet Medical” sunt persoane care nu figurează în sistemul de asigurări sociale de sănătate din comunitățile marginalizate din municipiului Târgu Mureș și vor beneficia de servicii medicale constând în acordarea de consultații; activități de medicina preventivă; activități medicale curative; activități de suport; activități de consiliere și planificare familială; activități de îngrijire la domiciliu; intervenții de prima necesitate în afecțiunile acute; activități de îngrijiri paliative; alte activități medicale, în conformitate cu atestatele de studii complementare.

**Art. 5** Condiţiile de accesare a serviciilor medicale:

* Cererea de admitere - are formă scrisă (formular tip care se găseşte la sediul unităţii), este adresată serviciului şi este semnată de beneficiar;
* după caz, actele de identitate ale persoanei;
* fișa de evaluare inițială (ancheta socială);
* orice alt act, la solicitarea personalului de specialitate, necesar acordării de servicii și/sau beneficii sociale.

După analizarea dosarului/situației solicitantului, șeful de serviciu propune aprobarea/respingerea cererii beneficiarului în baza unui referat de admitere/respingere elaborat de echipa multidisciplinară a serviciului de asistență socială comunitară; Contractul de furnizare servicii se încheie în formă scrisă conform modelului existent la nivelul serviciului, după aprobarea dipoziției de admitere.

Contractul de furnizare servicii se încheie pe o perioada de un an. Contractul de furnizare servicii este întocmit de către personalul de specialitate din cadrul serviciului de asistență socială comunitară, este semnat de către șeful de serviciu și aprobat de conducerea instituției. Se întocmește în două exemplare unul pentru fiecare parte. La încetarea acordării serviciilor medicale se emite o Dispoziție privind încetarea serviciilor.

**Art. 6** Activitatea se va desfășura la sediul serviciului medical, Târgu Mureș. Str. Rozmarinului, nr. 36, sau pe teren în funcție de nevoi.

**Art. 7** Îndeplinirea serviciilor și activităților serviciului medical se realizează în cadrul cabinetului medical de către următoarele categorii profesionale, în limita compențelor:

* 1 medic de medicina familie cod COR – 221108 – norma parțială de 4 ore/zi;
* 1 asistent medical generalist cod COR – 325901.

Activitățile desfășurate în domeniul asistenței medicale de către persoanele care au atribuții legale în acest domeniu, în vederea realizării obiectivelor, sunt următoarele:

* acordarea de consultații;
* activități de medicină preventivă;
* activități medicale curative;
* activități de suport;
* activități de consiliere și planificare familială;
* activități de îngrijire la domiciliu;
* intervenții de primă necesitate în afecțiunile acute;
* activități de îngrijiri paliative;
* alte activități medicale, în conformitate cu atestatele de studii complementare.

Categoriile profesionale, care asigură îndeplinirea serviciilor și acordarea serviciului medical în municipiul Târgu Mureș, funcționează la nivelul Direcției de Asistență Socială Târgu Mureș și au statutul de personal contractual încadrat cu contract individual de muncă conform legislației în vigoare.

**Art. 8** Pentru îndeplinirea activităților și furnizarea de servicii medicale, medicul de medicina familiei are următoarele atribuții:

* stabilește obiectivele pe termen mediu și lung pentru sănătate, de igienă și îngrijire personală, ritmul evaluărilor medicale, tratamentul, nutriția, tehnica de alimentație, programul zilnic; − examinează din punct de vedere medical beneficiarii;
* inițiază, desfășoară și controlează diverse activități de educație pentru sănătate;
* acordă îngrijirea medicală beneficiarilor, în limita competenței;
* efectuază consultații de specialitate și de diagnosticare a pacienților;
* prescrie tratamente, întocmește rețete și identifică necesitatea de spitalizare, urmând a-i direcționa către alte unități sanitare;
* completează fișa de observație privind starea de sănătate a pacienților;
* informează pacienții despre modul de utilizare al medicamentelor și despre potențiale riscuri sau efecte adverse;
* răspunde pentru corectitudinea diagnosticului și pentru calitatea tratamentului prescris; − sunt responsabili pentru calitatea serviciilor medicale oferite pacienților.

Pentru îndeplinirea activităților și furnizarea de servicii medicale, asistentul medical generalist are următoarele atribuții:

* evaluează și supraveghează starea de sănătate a beneficiarilor și ia măsurile care se impun, în limita competenței;
* asigură activități de consiliere privind educația pentru sănătate, în domenii de interes pentru beneficiari;
* acordă îngrijirea medicală beneficiarilor, în limita competenței;
* furnizează servicii de sănătate preventive și de promovare a comportamentelor favorabile sănătății copiilor, gravidelor și lăuzelor, cu precădere a celor provenind din familii sau grupuri vulnerabile, în limita competențelor profesionale;
* administrează tratamente, în limita competențelor profesionale, conform prescripției medicului de familie sau a medicului specialist, cu respectarea procedurii de manipulare a deșeurilor medicale, respectiv depozitarea deșeurilor medicale rezultate din administrarea tratamentelor prescrise de medic; ține evidența administrării manevrelor terapeutice, în limita competențelor profesionale;
* răspunde de calitatea actului medical și coordonează procesul de îngrijire a pacienților; − răspunde de calitatea manoperelor medicale acordate pacienților în scopul îmbunătățirii stării de sănătate a acestora;
* răspunde de realizarea la timp întocmai a atributiilor ce le revin, potrivit legii.

**Art. 9** Structura organizatorică a serviciul medical se află în coordonarea șefului de serviciu.

Fișele de post din cadrul serviciul medical vor fi modificate și completate în conformitate cu prevederile legale, ori de câte ori este necesar.

În exercitarea atribuțiilor prevăzute în prezentul regulament, personalul din cadrul serviciului medical colaborează cu Direcția de Sănătate Publică a județului Mureș, Colegiul Medicilor și Ordinul Asistenților Medicali Generaliști, Moașelor și Asistenților Medicali din România, precum și cu specialiștii din cadrul Direcției de Asistență Socială Târgu Mureș.

**Art. 10** Personalul serviciului medical „Cabinet Medical” răspunde civil, penal sau administrative, după caz, pentru neaducerea la îndeplinire a atribuțiilor prevăzute în prezentul Regulament de Organizare și Funcționare și în fișele de post, pentru abateri de la etica și deontologia profesională.

**Art. 11** Salariații serviciului medical „Cabinet Medical” au obligația de a asigura securitatea materialelor cu conținut secret, răspunzând de transmiterea informațiilor și a documentelor.

**Art. 12** În exercitarea atribuțiilor legale și a sarcinilor de serviciu ce le revin, angajații serviciului medical, au obligația de a respecta normele legale în vigoare referitoare la protecția datelor cu caracter personal.

**Art. 13** Șeful de serviciu se obligă să respecte independența profesională și dreptul de decizie în actul medical al medicului de familie.

**Art. 14** Prezentul Regulament se poate actualiza și modifica prin Hotărârea Consiliului Local în funcție de modificările legislative intervenite.

**Director Executiv Adjunct,**

Todoran Carmen Corina

Întocmit,

Kristof Emese